પ્રાપ્ત વિગતો અનુસાર દોઢેક વર્ષ પહેલાં એક દરબારના છોકરાએ પટેલની છોકરી સાથે પ્રેમલગ્ન કર્યા હતા. ત્યારથી બન્ને પક્ષો વચ્ચે ચડભડ ચાલતી હતી. દરમ્યાન આજે સાંજના સાતેક વાગ્યાના સુમારે પંચાયત પાસે આ મુદ્દે જ બન્ને પક્ષો વચ્ચે તકરાર થઈ હતી. અને જોતજોતામાં જ બન્ને પક્ષો ધારીયા, લાકડીઓ જેવા હથિયારો લઈને આવી પહોંચ્યા હતા અને મારમારી પર ઉતરી પડતાં દશથી વધુને ઈજાઓ થવા પામી હતી. ત્યારબાદ બન્ને પક્ષો પથ્થરમારા ઉપર ઉતરી આવ્યા હતા. જેને લઈને ગામમાં દહેશતનું વાતાવરણ છવાઈ જવા પામ્યું હતુ.